

Nekoliko primjera iz prakse:

SMS-poruke na mobitel žrtve

(koji se nađe u porukama na TV programu)

monday reply forward 12:54

Bok ja sam Lana i imam 15. godina kao i ti, isto

bi se dopisivala. Kaj radiš, u koju školu ideš, gdje

živiš, kaj slušaš...

------------------------------------------------

monday reply forward 16:54

Malo je bed, starci mi briju, samo učenje, i boli ih

briga za bilo kaj. Ne kuže me...

------------------------------------------------

tuesday reply forward 10:12

Kaj, i tebe, svi su starci isti.

------------------------------------------------

(Par poruka kasnije)

tuesday reply forward 10:56

Imaš kakvu fotku da mi pošalješ...

------------------------------------------------

tuesday reply forward 15:02

tnx, a neku malo luđu, evo ja ću tebi prva poslati,

kak ti se sviđa, to je s mora...

------------------------------------------------

tuesday reply forward 17:16

Slike su ti super, fakat si komad. Daj još neku,

onak malo slobodniju...

------------------------------------------------

wednesday reply forward 10:32

Vau, mrak badić, di si ga kupila?

------------------------------------------------

(Par poruka kasnije)

wednesday reply forward 13:17

daj jednu bez gornjeg dijela. Ak nemaš kuna reci,

pošaljem ti bon...

------------------------------------------------

wednesday reply forward 16:22

Zakaj nedaš, gle, šalji jer ću ti ove do sada stavit

na Internet, pa nek cijeli svijet gleda …

Komunikacija putem chata

Pero Sent at 21:44 on Wednesday

Bok, ja sam Pero. Imam 16. godina i

dobio sam tvoj broj od frenda Tome.

Hoćeš se dopisivat?...

me Sent at 21:53 on Wednesday

Baš dobro, kaj sad delaš. Meni su starci

vani, pa visim po Fejsu, g-mailu

Pero Sent at 21:53 on Thursday

Vidil sam ti sliku koju si mi poslala, baš mi se

sviđa. Super si ispala. Kaj je to s mora?...

Pero Sent at 20:15 on Sunday

Imaš koju sliku u badiću, tak da vidim jel tak

zgodna cura ima i lijepo tijelo. I ja bum tebi

poslal svoju ak hoćeš...

Pero Sent at 20:19 on Sunday

Fala, dobil sam sliku, fakat si komad. Si dobila

moju. Kak ti se sviđa?

Pero Sent at 13:44 on Monday

Čuj, imaš koju u tangama, daj pošalji molim te,

imaš tak lijepu guzu...

Pero Sent at 13:51 on Monday

Ej, dobil sam sliku, mrak! imaš koju u toplesu :)

**Sve ovo se događa među nama i**

**kažnjivo je!**

**Ako se događa tebi, reci nekome kome**

**vjeruješ**

baki, djedu, starijem bratu, sestri, teti, tetku,

ujni, ujaku, razrednici/razredniku, pedagogu,

liječniku, prijatelju, susjedu.

Postoje i stručnjaci koji ti mogu pomoći

(nastavnici, socijalni radnici, pravobranitelji,

liječnici, školski psiholozi, policija), a postoje i

telefonske linije gdje možeš potražiti pomoć:

Hrabri telefon, Plavi telefon…

Možeš prijaviti policiji na broj 192, svome

kontakt policajcu, doći osobno u svoju

policijsku postaju ili na internetu na stranici

Policijska uprava zagrebačka postaviti pitanja

na koja ćeš uvijek dobiti odgovor.

**Što će učiniti policija i kako?**

1. S tobom i tvojim roditeljima u policiji će

razgovarati stručne osobe;

2. Razgovor je na sigurnom mjestu - kod tebe

doma, u policiji, u posebno opremljenoj

prostoriji za razgovor s mladim osobama,

ili na drugom odgovarajućem mjestu;

3. Policija obavlja razgovor kako bi doznala

što više o događaju i osobi koja se prema

tebi neprimjereno ponašala;

4. Ako policija utvrdi da je na tvoju štetu

počinjena kažnjiva radnja prijavit će

počinitelja, kako se ubuduće ne bi tako

ponašao;

5. Policija će učiniti sve kako bi te zaštitila

od daljnjeg uznemiravanja i zlostavljanja.

Omogućit će i osigurati pomoć zdravstvene

ustanove, obiteljskog centra, centra za
socijalnu skrb, savjetovališta;

**Što je sve kažnjivo? (kaznena djela):**

• upoznavanje djece s pornografijom:

kad se djetetu prodaju, daruju, prikažu

slike, audiovizualni i drugi predmeti

pornografskog sadržaja;

• dječja pornografija na računalnom sustavu

ili mreži: kad se pomoću računalnog

sustava ili mreže proizvodi, nudi, distribuira,

pribavlja za sebe ili drugoga, ili posjeduje

pornografske sadržaje koji prikazuju djecu

ili maloljetnike u seksualnom eksplicitnom

ponašanju ili koji su fokusirani na njihove

spolne organe, odnosno ako se navedeni

sadržaji putem računalnog sustava ili mreže

učine pristupačnim djetetu;

• iskorištavanje djece ili maloljetnih osoba

za pornografiju: kad se dijete ili maloljetnu

osobu snimi za izradu fotografija,

audiovizualnog materijala ili drugih

predmeta pornografskog sadržaja, kada

se takav materijal posjeduje, uvozi, prodaje,

raspačava, prikazuje;

• zadovoljavanje pohote pred djetetom

ili maloljetnom. osobom: kad se pred

djetetom ili maloljetnom osobom vrši radnja

namijenjena zadovoljavanju vlastite ili tuđe

pohote, kad se dijete navede da vrši takve

radnje;

• bludne radnje: dodirivanje, milovanje po

intimnim dijelovima tijela, a što može

izazvati osjećaj nelagode;

• spolni odnošaj zlouporabom položaja: kad

nastavnik, odgojitelj, roditelj, posvojitelj,

skrbnik, očuh, maćeha ili druga osoba,

iskorištavajući svoj položaj ili odnos prema

maloljetnoj osobi koja joj je povjerena, izvrši

s njom bilo kakav spolni odnošaj ili s njim
izjednačenu spolnu radnju;

• spolni odnošaj s djetetom ili s njim

izjednačena spolna radnja s djetetom;

• silovanje: prisila na bilo kakav spolni

odnošaj ili s njim izjednačenu spolnu radnju

uporabom sile ili prijetnje;

• podvođenje: podvođenje djeteta ili

maloljetne osobe za pružanje seksualnih

usluga;

• rodoskvrnuće: kad se s rođakom po krvi u

ravnoj lozi ili s bratom ili sestrom izvrši bilo

kakav spolni odnošaj ili s njim izjednačenu

spolnu radnju;

**Za spolni odnošaj s djetetom počinitelj se**

**može kazniti kaznom zatvora do 40 godina.**

**Kako TO možeš spriječiti:**

• nikada NE treba davati osobne podatke

na internetu (facebook, chat, blogovi i dr.);

• nikada NE treba davati svoju lozinku, čak

ni prijateljima, osim roditeljima; NE stavljati

fotografije sebe ili drugih osoba bez odjeće

ili u donjem rublju na Internet; niti ih slati

drugima;

• nikada NE odlaziti s on-line prijateljima na sastanke bez pratnje roditelja ili odrasle

osobe, NE odgovarati na neprimjerene ili

prijeteće poruke, već o tome razgovarati

roditeljima,

• NE primati od nepoznatih osoba darove,

bonove za mobitel i dr.;

• NE zaboravi tvoj se virtualni prijatelj može

i lažno predstavljati;

**Ako znaš nekoga kome se događaju ovakve**

**stvari, odmah obavijesti svoje roditelje ili neku drugu odraslu osobu od povjerenja.**

**Što roditelji mogu i moraju učiniti:**

• naučite djecu što su “dobri”, a što “loši”

dodiri;

• objasnite im da njihovo tijelo pripada samo

njima te da ih nitko ne može dodirivati bez

njihova dopuštenja;

• recite im da imaju pravo odbiti poljubac ili

dodir, čak i od osobe koju vole;

• naučite ih reći odmah i jasno “Ne”

nedopustivu tjelesnom kontaktu;

• imajte povjerenja u svoju djecu i poslušajte

što vam žele reći;

• upoznajte se s mogućnostima interneta

kako bi ih mogli upozoriti na opasnosti na

internetu;

• upoznajte prijatelje svoje djece kako u

stvarnom tako i u virtualnom svijetu;

• naučite svoje dijete da ne odgovara na

neprimjerene poruke i razgovarajte s njima

o sadržaju tih poruka;

• kontaktirajte policiju ako je poruka

neprimjerenog i/ili prijetećeg sadržaja jer

je riječ o kažnjivoj radnji koja se po zakonu

mora prijaviti policiji;

• reagirajte odmah, riječ je o vašem djetetu.